OBČINA ILIRSKA BISTRICA

OBČINSKA UPRAVA

OBČINE ILIRSKA BISTRICA

BAZOVIŠKA CESTA 14

6250 ILIRSKA BISTRICA

Številka: 711-8/2023

Datum: 26.4.2023

Občina Ilirska Bistrica, Bazoviška cesta 14, 6250 Ilirska Bistrica, izdaja na podlagi 67. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1, [30/18](http://www.uradni-list.si/1/objava.jsp?sop=2018-01-1356), [61/20](http://www.uradni-list.si/1/objava.jsp?sop=2020-01-0901) – ZIUZEOP-A in [80/20](http://www.uradni-list.si/1/objava.jsp?sop=2020-01-1195) – ZIUOOPE) in 260. člena Zakona o urejanju prostora (Uradni list RS, št. 199/21, v nadaljevanju ZUreP-3), v upravni zadevi ureditve statusa grajenega javnega dobra lokalnega pomena, po uradni dolžnosti naslednjo

**O D L O Č B O**

1. Ugotovi se, da je nepremičnina **parc. št.** **3469/300 (ID znak 2511 3469/300) k.o. 2511 Knežak,** v zemljiški knjigi vpisana kot javno dobro, v lasti Občine Ilirska Bistrica, Bazoviška cesta 14, 6250 Ilirska Bistrica, matična št. 5880416000.
2. Nepremičnina navedena v prejšnji točki, je grajeno javno dobro lokalnega pomena – nekategorizirana cesta.
3. Na nepremičnini **parc. št.** **3469/300 (ID znak 2511 3469/300) k.o. 2511 Knežak**, se po pravnomočnosti te odločbe v zemljiški knjigi vpiše lastninska pravica do celote, na ime **Občina Ilirska Bistrica, Bazoviška cesta 14, 6250 Ilirska Bistrica, Matična številka: 5880416000**, **ter zaznamba grajenega javnega dobra lokalnega pomena.**
4. Posebni stroški v zvezi z izdajo te odločbe niso nastali.

**Obrazložitev:**

ZUreP-3 v 14. točki 3. člena opredeljuje grajeno javno dobro, in sicer pravi, grajeno javno dobro je zemljišče, objekt ali njegov del, namenjen taki splošni rabi, kot jo glede na namen njegove uporabe določa zakon ali na njegovi podlagi izdan predpis; grajeno javno dobro je državnega in lokalnega pomena ter je lahko v lasti države, občine ali v zasebni lasti.

V skladu z 260. členom ZUreP-3, se na nepremičninah predlaga vzpostavitev statusa grajenega javnega dobra lokalnega pomena, saj zakon določa pridobitev takega statusa na nepremičninah s sprejetjem sklepa občinskega sveta na zahtevo župana. Po sprejetju sklepa občinskega sveta občinska uprava izda po uradni dolžnosti ugotovitveno odločbo za pridobitev statusa grajenega javnega dobra lokalnega pomena na omenjenih nepremičninah in jo po pravnomočnosti pošlje zemljiški knjigi, da se pri navedenih nepremičninah vpiše zaznamba grajeno javno dobro lokalnega pomena v lasti Občine Ilirska Bistrica.

Pri nepremičnini parc. št. 3469/300 k.o. 2511 Knežak, je ugotovljeno, da je v zemljiški knjigi že vpisano javno dobro, kar pomeni, da že ima pridobljen status javnega dobra in zato ni potreben poseben akt lokalne skupnosti o priznanju takšnega statusa nepremičninam. Zemljišče v naravi predstavlja nekategorizirano občinsko cesto.

Skladno z določbami ZUreP-3, 21. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1, [30/18](http://www.uradni-list.si/1/objava.jsp?sop=2018-01-1356), [61/20](http://www.uradni-list.si/1/objava.jsp?sop=2020-01-0901) – ZIUZEOP-A in [80/20](http://www.uradni-list.si/1/objava.jsp?sop=2020-01-1195) – ZIUOOPE) ter določbami ZUreP-3 in Zakona o cestah (Uradni list RS, št.  [109/10](http://www.uradni-list.si/1/objava.jsp?sop=2010-01-5732), [48/12](http://www.uradni-list.si/1/objava.jsp?sop=2012-01-2012), [36/14](http://www.uradni-list.si/1/objava.jsp?sop=2014-01-1474) – odl. US, [46/15](http://www.uradni-list.si/1/objava.jsp?sop=2015-01-1878), [10/18](http://www.uradni-list.si/1/objava.jsp?sop=2018-01-0411) in [123/21](http://www.uradni-list.si/1/objava.jsp?sop=2021-01-2630) – ZPrCP-F), pristojni občinski organ občinske uprave Občine Ilirska Bistrica, s predmetno odločbo ugotavlja, da gre pri navedenih nepremičninah za grajeno javno dobro lokalnega pomena in bo po pravnomočnosti le te, v zemljiški knjigi predlagal vknjižbo lastninske pravice v korist Občine Ilirska Bistrica, Bazoviška cesta 14, 6250 Ilirska Bistrica, Matična številka: 5880416000, ter zaznambo grajenega javnega dobra lokalnega pomena.

Naslovni organ je na podlagi podanega in uvodoma cit. določil odločil, kot izhaja iz izreka te odločbe.

S tem je odločba utemeljena.

Vročitev te odločbe se v skladu s 94. členom Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb) izvede z javnim naznanilom na oglasni deski organa in na spletni strani organa, ki je to odločbo izdal. Odločba je po 23. členu Zakona o upravnih taksah (ZUT, Uradni list RS, št. 106/10-UPB5,  [14/15](http://www.uradni-list.si/1/objava.jsp?sop=2015-01-0505) – ZUUJFO, [84/15](http://www.uradni-list.si/1/objava.jsp?sop=2015-01-3306) – ZZelP-J, [32/16](http://www.uradni-list.si/1/objava.jsp?sop=2016-01-1366), [30/18](http://www.uradni-list.si/1/objava.jsp?sop=2018-01-1347) – ZKZaš in [189/20](http://www.uradni-list.si/1/objava.jsp?sop=2020-01-3287) – ZFRO) takse prosta. Drugi stroški v postopku niso nastali.

POUK O PRAVNEM SREDSTVU:

Zoper to odločbo je dovoljena pritožba v roku 15 dni od dneva, ko se šteje, da je bilo javno naznanilo vročeno. O pritožbi odloča župan občine. Pritožba se lahko vloži pisno, pošlje priporočeno po pošti na naslov Občina Ilirska Bistrica, Urad župana, Bazoviška cesta 14, 6250 Ilirska Bistrica, ali poda ustno na zapisnik pri organu, ki je odločbo izdal. Pritožnik mora natančno opredeliti razloge, zaradi katerih je pritožba vložena. Po tarifni številki 2 Zakona o upravnih taksah (ZUT, Uradni list RS, št. 106/10-UPB5,  [14/15](http://www.uradni-list.si/1/objava.jsp?sop=2015-01-0505) – ZUUJFO, [84/15](http://www.uradni-list.si/1/objava.jsp?sop=2015-01-3306) – ZZelP-J, [32/16](http://www.uradni-list.si/1/objava.jsp?sop=2016-01-1366), [30/18](http://www.uradni-list.si/1/objava.jsp?sop=2018-01-1347) – ZKZaš in [189/20](http://www.uradni-list.si/1/objava.jsp?sop=2020-01-3287) – ZFRO) znaša upravna taksa za pritožbo 18,10 evrov.

Taksa se lahko plača z nakazilom na račun št. 0123-8438-0309-183, referenca št. 11 75370-7111002-2023 ali v sprejemni pisarni Občine Ilirska Bistrica (v gotovini ali s plačilno/kreditno kartico). Če bo taksa plačana z nakazilom, je potrebno pritožbi priložiti potrdilo o plačilu upravne takse (plačilni nalog UPN, obdelan s strani banke/pošte ali izpisek razčlenitve prometa denarnih sredstev ali spletno potrdilo o opravljenem plačilu, iz katerega sta razvidna datum in ID plačila).

Postopek vodila: Vodja Odd. za gospodarsko infrastrukturo

Damijana Pugelj, mag.upr.ved Občine Ilirska Bistrica

Svetovalka I Dragica Kastelic Boštjančič

VROČITI:

1. Z javnim naznanilom na oglasni deski Občine Ilirska Bistrica in na spletni strani Občine Ilirska Bistrica

PO PRAVNOMOČNOSTI:

1. Zemljiška knjiga pristojnega sodišča